b'\n_START_ARTICLE_\nNakajima Ki-44 Shoki\n_START_SECTION_\nZa\xc4\x8detek proizvodnje\n_START_PARAGRAPH_\nLetalo so za\xc4\x8deli izdelovati maja 1942 za potrebe japonske vojne mornarice, ki je kmalu po za\xc4\x8detku vojne z ZDA spoznala, da potrebuje letalo, ki bi bolj kot okretnost potrebovalo mo\xc4\x8dan motor za hitro vzpenjanje in veliko kon\xc4\x8dno hitrost. Letalo je bilo izredno hitro in dobro oboro\xc5\xbeeno, a je bilo pri pilotih nepriljubljeno zaradi velike pristajalne hitrosti, nepreglednosti pri pristajanju in slabe okretnosti.Zgrajenih je bilo 1223 letal.\n_START_SECTION_\nUspehi letala\n_START_PARAGRAPH_\nPri vzpenjanju, strmoglavem letu, kon\xc4\x8dni hitrosti, oboro\xc5\xbeitvi in oklepljenosti se je Shoki lahko kosal z vsakim zavezni\xc5\xa1kim letalom v vojni in je bil izjemno uspe\xc5\xa1en v bojih z ameri\xc5\xa1kimi bombniki Boeing B-29. Letalo je imelo pri ameri\xc5\xa1kih pilotih sloves odli\xc4\x8dnega lovca, a je neizku\xc5\xa1enost njegovih pilotov prepre\xc4\x8dila vidnej\xc5\xa1o vlogo tega letala v bojih nad Pacifikom.'